Шымкентте елімізде теңдесі жоқ алып жылу қазандығы пайдалануға берілді
"Шымкентте елімізде теңдесі жоқ алып жылу қазандығы пайдалануға берілді"|"https://qamshy.kz/kz/article/8789-shymkentte-elimizde-tenhdesi-dgoq-alyp-dgylu-qazandyghy-paydalanugha-berildi"
TITLE: Шымкентте елімізде теңдесі жоқ алып жылу қазандығы пайдалануға берілді
URL: https://qamshy.kz/kz/article/8789-shymkentte-elimizde-tenhdesi-dgoq-alyp-dgylu-qazandyghy-paydalanugha-berildi
META: "Шымкентте елімізде теңдесі жоқ алып жылу қазандығы пайдалануға берілді"|"https://qamshy.kz/kz/article/8789-shymkentte-elimizde-tenhdesi-dgoq-alyp-dgylu-qazandyghy-paydalanugha-berildi"
TOTAL WORDS: 190
DATE: 23:41, 14 қараша 2015
AUTHOR(S): Darkhan Muqantegi
TEXT: Шымкентте республикада теңдесі жоқ қазандық іске қосылмақ. Бұл қондырғы болашақта Шымкент халқының 85 пайызын қыстыгүні жылумен қамтамасыз етпек. Құрылысы осыдан бір жыл бұрын басталған нысан жуық арада шымкенттіктер үшін кәдеге жарамақ. Бұл алып қазандық алдағы маусымда жаңа әкімшілік іскерлік орталығын жылумен қатар, жылдың төрт мезгілінде ыстық сумен де қамтамасыз ете алады. Германиялық қондырғылардың құны қымбат болғанымен, 3 энергоорталықтың қызметін толықтай атқаратын мүмкіндігі бар. &laquo; Бұл Шымкент қаласы үшін тарихи жайт деп айтуға болады. 162 Гкал қазандық 1. 5 миллион квадрат шаршы метр аумақты жылумен толық қамтамасыз етуге қауқарлы. Қуаттылығы, жаңа құрылғының ескі жылу қазандықтарына қарағанда жылу тарату күші 10 есеге көп. Қазіргі таңда &laquo; Қолжетімді тұрғын үй - 2020&raquo; бағдарламасы аясында пайдалануға берілген 15 тұрғын үйді жылуға қосуда&raquo; , - дейді Шымкент қаласы әкімінің орынбасары Бейсенбек Жанбосынов. Мамандар алдымен қазандықтағы 5 жылытқыштың тек екеуін ғана іске қоспақ. Олар Шымкент қаласының шығыс бөлігін толығымен жылумен сапалы түрде қамтимыз деп отыр. Ал қалған жылытқыштар қажетілікке қарай іске қосылады. Болашақта Шымкент қаласында дәл осындай тағы бір қазандық салынса, қала тұрғындары да, әлеуметтік нысандар да 3 энергоорталық сияқты жеке мекемеге тәуелді болмайды, деп хабарлайды Шымкент қаласы әкімі аппаратының баспасөз қызметі. Дереккөз: ҚазАқпарат. &nbsp;. &nbsp;
